cyanic-selkie/wikianc huggingface dataset:
سلا
تاريخ
ماكاينش معلومات محددة ؤ دقيقة على شكون أسس لمدينة د سلا، ولكن بزاف د لمصادر تاتقول باللي لفينيقيين اختارو لبلاصة لي فيها سلا ؤ رباط ؤ دارو فيها مرسى د لبيع ؤ شرا. نّاس لي كانو ساكنين ف ديك لبلاصة كانو أمازيغ. ف لقرن لّول بعد لميلاد، أسسو رّومان فنفس لبلاصة واحد لمستوطنة سمًاوها "لمستوطنة د سلا" (ب للاتينية Sala Colonia سالا كولونيا)، هاد لمستوطنة كان عندها مرسى مروًج. مازال كاين آثار عليها: هي لمدينة لأثرية ديال شالة (ب لأمازيغية : ⵛⴰⵍⵍⴰ) لي تابعة دابا إداريا للرباط. ملًي جا لإسلام للمغرب، كانت لبلاصة لي فيها سلا مامسكوناش، ومن بعد ما بداو الدول تيتأسسو فلمغريب كانت ديك لمنطقة فيها حروب حيث جات على لحدود ديال فين كانو مدابزين لأدارسة مع برغواطة.
فعام 1030، دولة لأمازيغية ديال بني يفرن غادي تأسس لمدينة د سلا لي كنعرفو دابا، ؤ غايردًوها هي لعاصمة ديالهم. ف 1145، غادي يدخلو لموحدين لسلا ؤ غادي تولي تابعة ليهم، ؤ فهاداك لوقت فين أيتًبنا جامع لكبير د سلا.
فلعام 1627، غادي يتحالفو ناس ديال سلا ؤ رباط وغادي يأسسو دولة مستقلة ديالهم لي كانت سميتها "لجمهورية د بورݣراݣ", وكانت لعاصمة ديالها هي لقصبة د لوداية. غادي تبقا لجمهوية د بورݣراݣ مستقلة 41 عام، حتال 1688، ملًي غادي تدخل الدولة لعلوية لسلا.
سور العز
سور العز جماعة ترابية قروية كاينة ف إقليم قلعة السراغنة، جهة مراكش آسفي، ساكنين فيها 3850 واحد، على حسب لإحصاء لعام 2014.
سلام أمزيان
محمد لحاج سلام أمزيان (تولد ف 1925 فآيت بوخلف نواحي لحسيمة - مات ف 9 شتنبر 1995 فهولاندا) كان مناضل مغريبي من الريف واتًعرف حيث هو اللي كان الشاف ديال لينتيفاضة د الريف ف 1958-1959.
حياتو
تولد سلًام أمزيان ف 1925 فدوار بني بوخلف اللي تابع للقبيلة د بني ورياغل ف الريف. قرا فاللول فلمسيد ومن بعد كمًل فلمعهد لأصيل (ثانوية الإمام مالك) د لحسيمة. رحل من بعد لفاس وقرا فلجامعة د لقرويين، وخدا شهادة العالمية. ملًي تخرًج ولاً موعلًيم وقرا فبزاف د لبلايص منها قرية بامحمد، طنجة وتطوان.
ملًي كان سلاًم أمزيان تيقرا فلقرويين, ولاً متبع السياسة ودخل مع لمناضلين اللي طالبو بليستيقلال د لمغريب. دخل من ديك الساعة لحزب الشورى و الإستقلال. ف 1955، دخل مع جيش التحرير، وكان تينسًق مابين الخطابي ولعسكر ديالو اللي بقاو فالرًيف. ف 1956، ملًي استاقل لمغريب، مابغاوش الناس دجيش التحرير يحطًو السلاح حيث ماكانش لمغريب كلو مستاقل وبغاو يحرروه كلًو. الدولة ماكانتش متافقة معاهم وتقبطو بزاف د ناس جيش التحرير فلحبس, منهم سلام أمزيان، اللي دوز عاماين د لحبس مابين لحسيمة والرباط وقنيطرة.
ف 1958, غادي تبدا لينتيفاضة ديال الريف, اللي وقعات حيث الناس سخطو على التهميش اللي كان فلمنطقة ديالهم، وبداو تيظاهرو. الدولة ماتجاوباتش مع هاد لمطالب وبقات لحݣرة والتهميش، وهوما يهزو لمحتجين السلاح. سلام أمزيان كان هو الشاف ديالهم وكان تيعطيهم التعليمات ديال كيفاش يحاربو حرب لعصابات. تحامات الدولة مع حزب لاستقلال وهرًسو هاد لحركة وتقتلو بزاف د الناس. فمارس 1959 هرب أمزيان لمليلية وموراها مشا عاش فمصر والجزائر ولعراق. ف 1994 مشا لهولندا باش يتداوا وبقا تما تا مات ف 1995. تدفن سلًام أمزيان نهار 16 شتنبر 1995 فالدوار ديالو، آيت بوخالف.
سنغافورة
سنغافورة، ولا صنغافورة، رسميا لجمهورية د سنغافورة (بلينݣليزية: Republic of Singapore - بلماليزية: Republik Singapura - بالشينوية: 新加坡共和国 - بالتاميل: சிங்கப்பூர் குடியரசு) هي بلاد-مدينة أرخبيل جات ف لجنوب الشرقي د آسيا. سنغافورة فيها جزيرة كبيرة و 63 جزيرة صغيرة، و هي وحدا من أصغر لبلدان ف لعالم. لبلدان اللي تيحدّوها هوما ماليزيا (بيناتهم مضيق جوهر)، و أندونيسيا (بيناتهم لمضيق د سنغافورة).
تأسسات سنغافورة كيما معروفة دابا ف 1819 من لبريطانيين اللي كانو كيبيعو و يشريو ف شرق آسيا. ستعمرات بريطانيا رسميا لمنطقة ف 1867، و دخلاتها مع لإمبراطورية ديالها. ف وسط لحرب لعالمية التانية، حتلاتها الجابون و لكن رجعات لبريطانيا ف 1942. ف 1959، ولاّ عندها لحكم الذاتي، و ف 1963 دخلات طرف ف لفيديرالية د ماليزيا. نهار 9 غشت 1965، ستاقلات رسميا و ولاّت هي لجمهورية د سنغافورة.
تيسكنو ف سنغافورة تقريبا 5.7 مليون د الناس، و لعاصمة ديالها هي صنغافورة. لبلاد عندها 4 د اللغات رسمية هي: الشينوية، التاميل، لماليزية و لينݣليزية (اللي هي اللغة اللي كاتخدّم ما بين كلشي). لفلوس اللي كاتخدّم فيها هي الدولار د سنغافورة. سنغافورة عندها قتصاد صحيح، هي رابع أكبر مركز مالي ف لعالم، و فيها خامس أكبر مرسى ف لعالم. سنغافورة تختارت بزاف د لمرّات أغلى مدينة ف لعالم من ناحية لغلا د لعيشة. هي داخلة مع بزاف د لمنضمات دولية بحال لأمم لمتحدة، لكومنويلت، لقمة د شرق آسيا، و منضمة التجارة لعالمية.
سورينام
سورينام، رسميا لجمهورية د سورينام (بلهولاندية: Republiek Suriname) هي بلاد جات ف الشمال الشرقي ديال أمريكا لجنوبية. تاتحدّها من الشرق ݣويانا لفرانساوية، من لغرب لجمهورية د ݣويانا، من لجنوب لبريزيل و من الشمال لمحيط لأطلسي. سورينام هي أصغر بلاد ف أمريكا لجنوبية من ناحية لمساحة و السكان بجوج. واخا جات ف أمريكا لجنوبية، سورينام محسوبة تقافيا مع لبلدان د لكاريبي، و داخلة معاهم عضو ف الجماعة لكاريبية.
أول لآتار ديال الناس اللي سكنو سورينام كانت 4000 عام قبل لميلاد، و كاين بزاف د لقبايل اللي محسوبين سكان أصليين بحال ل"أرواك" و ل"كاريب" و ل"وايانا". أول مرة وصلو لأوروپيين للمنطقة كانت ف لقرن 16، ملّي دخلوليها لهولانديين. ف لقرن 17، ستعمرات هولاندا رسميا لمنطقة و خدّماتها للزراعة د السكر و لبيع و الشرا د لعبيد. ف 1954، ولاّت سورينام طرف من لمملكة د هولاندا الجديدة، و لكن خرجات منها ف 25 نونبر 1975 و ولاّت من موراها بلاد مستاقلة معروفة بسميت جمهورية سورينام.
تيسكنو ف سورينام تقريبا 580.000 ديال الناس، و لعاصمة ديالها هي پاراماريبو. اللغة الرسمية ديالها هي لهولندية، و عاد كاين 8 د اللغات جهوية اللي معتارفا بيها الدولة. لفلوس اللي كاتخدّم ف لبلاد هي الدولار السورينامي. واخا ستاقلات من هولاندا، سورينام عندها علاقات كبيرة معاها لا من الناحية د لإقتصاد ولا من التقافة. بزاف د الناس لمعروفين ف هولاندا عندهم أصل من سورينام (بحال پاطريك كلويڤرت و إدݣار داڤيدس).
روما
روما، (ب الطاليانية: Roma) هي لعاصمة ديال الطاليان و أكبر مدينة فيها من ناحية السكان، و وحدا من أكبر لمدون ف أوروپا. كيسكنو فيها تقريبا 2.8 مليون ديال الناس. لمدينة جات ف لغرب ديال وسط الطاليان، ف لمنطقة ديال لاتسيو، و تاطّل على لواد ديال التيبر. روما كاتميّز باللي هي لمدينة لوحيدة ف لعالم، اللي ف لداخل ديالها كاينة بلاد، واللي هي لڤاتيكان. هادشي علاش بزاف د الناس كيسمّيو روما ب لعاصمة ديال جوج بلدان.
عام 2007 كانت روما لمدينة رقم 11 ف أكتر لمدون السياحية ف لعالم، و التالتة ف لإتحاد لأوروپي. لوسط ديال لمدينة لقديمة داخل فالليسطة ديال مواقع الترات لعالمي ديال ليونيسكو. روما عندها جوج فراقي كبار د كورة هوما آ إس روما و لاتسيو، و فيها 3 د لمطارات و ميطرو.
جمعية (توضيح)
هادي صفحة د التوضيح، كلمة جمعية يمكن يكونو عندها هاد لمعاني:
ميلود لحبشي
ميلود لحبشي (تولد ف الدار لبيضا ف 1960 ) ممتيل و مخرج ورسام مغريبي، خدم بزاف ف التيليڤيزيون و لمسرح. لحبشي معروف بزاف ف لمغريب حيت هو من لأبطال د لبرنامج د مداولة، اللي كيدوز ف لقناة اللولا.
التمتيل ديالو
شارك لحبشي ف بزاف د التمتيليات، منها:
ببوش (أكلة)
لببوش و تايتعرف بسمية غلالة هو صوبة تتكون من لببوش صالح للماكلة. تيتكال فلمغريب لكبير بزاف بحال دزاير و لمغريب وفغرب أوروپا.
وهران
وهران، (بالدارجة د لجزائر: وهرن - ب لأمازيغية: ⵡⴰⵀⵔⴻⵏ) و اللي معروفة تا ب "لباهية"، هي مدينة جات فالشمال لغربي د الجزائر، و هي تاني أكبر مدينة ف لبلاد مورا لجزائر لعاصمة. وهران تاتطل على لبحر لبيض لمتوسط و تيسكنو فيها تقريبا مليون و نص د الناس.
سوريا
سوريا، ولا سورية (رسميا: لجمهورية لعربية السورية) هي بلاد جات ف لغرب د آسيا. تايحدها لبحر لبيض لمتوسط من لغرب، لبنان من لجنوب لغربي، تركيا من الشمال، لعراق من الشرق، و لأردن و فلسطين من لجنوب. سوريا بلاد متنوعة فيها السهول والجبال و الصحرا، و مقسومة على 14 محافضة. النضام ديالها رئاسي و تيحكمو حزب سميتو حزب لبعث.
وهران
دازو على وهران بزاف د لحضارات منها لأمازيغية و لعربية و لأتراك لعتمانيين و الصبليون و لفرانساويين. كل وحدا من هاد لحضارات خلات أتر ديالها ف لمدينة، و خلاها تولي مدينة كبيرة و مهمة ف ليقتيصاد ديال لجزائر كتيرشي ب لميناء ديالها.
سوريا
سوريا من لبلدان اللوالا ف لعالم اللي بدات فيها لحضارة، و كاتسما هي و لعراق ب "لمهد ديال لإنسانية". بزاف د لمدونا اللي فيها بحال دمشق و حلب محسوبين من أقدم لمدون ف لعالم، اللي باقين مسكنونين تال دابا. دازو من سوريا بزاف د لحضارات بحال لأراميين و الرومان و لبيزانطيين و لأمويين و لعباسيين و لعتمانيين. ف 8 مارس 1920 علنات سوريا على لإستقلال ديالها و لكن ستعمراتها فرانسا ف نفس لعام، و بقات فيها تال 1946، اللي هو التاريخ الرسمي ديال لإستقلال ديال سوريا.
تسيكنو ف سوريا تقريبا 17.5 مليون د الناس، و لعاصمة ديالها هي ديمشق. اللغة الرسمية د لبلاد هي لعربية، و كاين أقلية ف الشمال كيهضرو لكردية. لفلوس اللي كاتخدّم هي الليرة السورية. السكان ديال سوريا مخلطين و فيهم لمسلمين (السنة و الشيعة)، لمسيحيين، الدروز و ليزيديين. من 2011 دخلات لبلاد ف أزمة كانت بدات بمحاولة ديال التورة ديال الناس، و اللي ولات مبعد حرب أهلية ماتو فيها تال دابا كتر من نص مليون ديال الناس ، و 5 دلمليون اللي ولاو لاجئين ف لعالم كامل. بسباب هاد لأزمة، ما بقاتش سوريا ف بزاف د لمنضمات الدولية اللي كانت داخلة فيها، بحال لجامعة د الدول لعربية لي طردوها و منضمة التعاون لإسلامي و لإتحاد للمتوسط.
وهران
وهران معروفة بزاف ب لموسيقى، بحال لملحون، اللي كانو عندو بزاف د الشيوخ لوهرانيين ، ولاّ الراي، اللي عطا فنانة كبار خلاّو لمدينة تتعرف ف لعالم كامل.
سويسرا
سويسرا معروفة ب الحياد ديالها. شي دولة كتكون محايدة مللي ما كتاخدش شي موقف بين الدول اللي متحاربين. سويسرا كانت محايدة من 1815. بزافت المنضمات الدولية كاينين ف سويسرا. الأمم المتحدة عندها مكتب رئيسي (و لكن ماشي مقر) ف جنيڤ. المنضمة السابقة ديال الأمم المتحدة اللي كانت كتسمى عصبة الأمم كان عندها المقر ديالها ف جنيڤ.
كاينين ربعة اللغات رسمية ف سويسرا: الألمانية، الفرونسي، الطاليانية، و الرومانشية. بعض الكانتونات وحتى القرى ݣاع كيهدرو فيهم ب جوجت اللغات، و أكبر كانتون من ناحية المساحة، ݣراوبوندن (ݣغيزون)، فيه تلاتة. تقريبا التلتين ديال السكان كيهدرو بالألمانية؛ الفرونسي كيهدرو بيها ف الغرب ديال البلاد، و الطاليانية كيهدرو بيها ف الكانتون ديال تيتشينو والرومانشية فشي بلايص ف ݣراوبوندن.
العاصمة ديال سويسرا هي برن. أكبر مدينة ف سويسرا هي زيوريخ.
ف الشمال ديال سويسرا كنتلاقاو ألمانيا. ف الشرق ديال سويسرا كنتلاقاو لوطريش و ليخطنشطاين. ف لجنوب ديال سويسرا كنتلاقاو الطاليان. ف لغرب ديال سويسرا كنتلاقاو فرانسا.
لويز ݣلوك
لويز ݣلوك (خلاقت ف نيويورك ف 22 أبريل 1943) شاعرة ميريكانية. ربحات جايزة نوبل د لأدب ف 2020. هي من عائلة يهودية هنݣارية و كبرات ف مدينة نيويورك.
من بعد لمرحلة الثانوية قرات ف لكوليج د سارة لاورنس و ف جامعة كولومبيا، بلا ما تاخد حتا شي شهادة جامعية منهوم.
لأكاديمية السويدية صرحات ب أنها عطات ل لويز جايزة نوبل على ود "أن الأسلوب الشعري ديالها فيه جمال بسيط اللي كايخلي الوجود الفردي عندو طابع كوني".
لويز هي المرا نمرة 16 اللي كاتربح جايزة نوبل ف التاريخ.
نيو يورك
تصغير|يسار|300 px|تصويرة ديال نيو يورك نيو يورك ولاّ نيويورك ( ب لينݣليزية:New York) هي أكبر مدينة من ناحية السكان ف لميريكان. جات نيو يورك فالشمال الشرقي ديال لبلاد، و تيسكنو فيها تقريبا 20 مليون د الناس.
لأصل ديال نيو يورك بدا ف 1624 ملّي أسسو لمستوطنين لهولانديين مركز تجاري سمّاوه ديك الساعة أمسطردام الجديدة. ف 1664 خداو لينݣليز لمدينة و سمّاوها نيويورك. من 1785 تال 1790، كانت نيو يورك هي لعاصمة ديال ميريكان، قبل ما تولّي لعاصمة هي واشينطون.
شينݣيكي نو كيوجين
شينݣيكي تنشر ف مجلة سميتها بيساتسو شونن تابعة ل شركة كودانشا من شتنبر 2009 تال أبريل 2021، ؤ تجمعو شاپيترات ديالو ف 34 كتيّب.
ف 2013، ستوديو ويت حول هاد لمانݣا ل سيرية د أنيمي ب نفس سّمية، ؤ خرجو منو 3 د سيزونات، حتال 2019. موراها ستوديو ماپا بدا ينتج سيزون 4، لّي بدا طّرف لّول منها ف دجنبر 2020 حتال مارس 2021، ؤ بدا كيخرج طّرف تّاني ديالها ف 9 يناير 2022. لپارتية اللولة ديال الطرف التالت د السيزون الرابعة خرجات على شكل حلقة طويلة د ساعة ف مارس 2023.
شينݣيكي واخد بزاف د لإلهام من تّاريخ، سيرتو لحرب لعالمية تّانية، ؤ كاين تماتل كبير مابين لقصة ديال لإلديين ف شينݣيكي ؤ ديال ليهود ف لقرن لعشرين، ؤ شخصيات بحال إرڤين سميث ؤ دوت بيكسيس لّي مستلهمين من شخصيات تاريخية حقيقية. هادشي خلّا بزاف د نّاس ياخدو مواقف مختالفة من سّيرية، فا كاين لّي كيعتاقدو بلي عندها عمق فكري ؤ كتحاول تعالج قضايا معاصرة بحال لعنصرية ؤ لحرية د بنادم، مقابل ناس خرين كيتّاهمو إيساياما بلي كيدعي ل لعنصرية ؤ ل أفكار يمينية متطرفة. هاد تّيهامات وصلات شي مرات ل حد تّهديد ب لقتل.
شينڭيكي كيتّعتابر من أنجح لمانڭات ف التاريخ، حيت تباعو منو كتر من 110 مليون نسخة ف لعالم كامل، ل حد شتنبر 2022 ؤ ربح بزاف د لجوايز، منهوم جايزة كوضانشا د لمانڭا، جايزة أتيليو ميشيلودزي، و جايزة هارڤي.
ملخص
تصغير|لخريطة د لعالم ف شينڭيكي نو كيوجين لقصه كدّور علا واحد لولد سميتو إيرين ييݣر عايش ف مدينة سميتها شيݣانشينا كاينة علا لحافة د سّور لبراني لّي كيتسما سور ماريا. مية عام قبل ما تبدا لقصة، كانت لبشرية قربات تنقارض ملي بانو لعمالقة، لّي ف لبدية حتا حد ماعارف عليهم شي حاجة تقريبا والا حتا منين ؤ كيفاش بانو. هاد لعمالقة يلا شافو بنادم كيهجمو عليه باش ياكلوه. نّاس لّي نجاو تخباو وسط تلاتة د سّوار ضايرين علا مساحة د لأرض كبيرة بزاف، هوما من لبراني حتال دّخلاني سور ماريا، سور روزا ؤ سور سينا. ب لحماية ديال هاد سّوار، لبشر دوزو تقريبا 100 عام ديال سّلام، بلا مايقدرو يهجمو عليهم لعمالقة؛ ف عام 845، بان ل أول مرة عملاق فايت طّول ديالو 50 ميترو، لّي غادي يدمر لبوابة لبرانية د شيݣانشينا، ؤ غادي يخلي لعمالقة لوخرين يدخلو ل مدينة. ف خلال هاد لمجزرة، إيرين، لّي ديك سّاعة ف عمرو 10 سنين، غادي يشوف مّو كتّقتل ب شكل بشيع بزاف، ؤ غادي يحلف أنه يقتل لعمالقة كاملين. باش يحقق هاد لهدف غادي يلتاحق ب لجيش هوّا ؤ صحابو أرمين أرلرت ؤ ميكاسا أكرمان.
ف أول معركة مورا ما تخرّج، إيرين كيكتاشف أن عندو لقدرة باش يتحول ل عملاق ؤ يحارب لعمالقة لوخرين. هاد لقدرة غادي تجبد لنتيباه ديال لفرقة د لجيش ديال لمستكشفين، لّي لهدف ديالهم هوّا يستكشفو لأراضي برا سّوار، حيت بغاو باش إيرين يعاونهم يردّو سور ماريا، لّي ديجا سيطرو عليه لعمالقة. معا مرور لوقت، إيرين ؤ صحابو غادي يدّابزو معا لعمالقة ف بزاف ديال لمناسبات ؤ غادي يتعلمو بزاف د لحوايج عليهم، ؤ علا لأسرار ديال لعالم لّي كيعيشو فيه.
غادي يكتاشفو من بعد أن لبشرية مانقارضاتش كيفما كان كيحساب ليهم، ؤ أن لحضارة ديالهم كاينة فوق واحد لجزيرة كاتسما پاراديس. لبشر ديال پاراديس كينتمايو ل عرق كيتسما لإلديين، لّي هوّا لعرق لبشري لوحيد لّي لأفراد ديالو عندهم لقدرة باش يتحولو ل عمالقة، ؤ ل هاد سباب كيخافو منهم ؤ كيكرهوهم لبشر ف لعالم كامل تقريبا، خصوصا ف واحد دّولة سميتها مارلي. لمارليين كيعدبو ؤ كيستاغلو لإلديين، من صغرهم، ب طرق شينة بزاف، ؤ كيستعملوهم باش يحاربو بيهم دّول لوخرين.
لحرب غادي تنوض ما بين مارلي  ؤ پاراديس، فاش إيرين غادي يهجم علا لمستوطنة د ليبيريو فين كيعيشو لإلديين د مارلي، ؤ غادي يجر معاه لفرقة د لمستكشفين لّي ماقدروش يخليوه بوحدو، وخا كانو كيفضلو طرقان ديپلوماسية. من مورا بزاف د لأحدات، إيرين غادي يستعمل لقدرة ديال لعملاق لفونداتور لّي عندو، باش يطلق لعمالقة لّي كانو ناعسين هادي كتر من 100 عام، ؤ يدمر لبشرية كاملة من غير نّاس د پاراديس. صحابو لّي رفضو لفيكرة ديال لإبادة لجماعية، غادي يولّيو ضدو، ؤ غادي يديرو كولشي باش يحبسوه، ؤ غادي تسالا لقصة فاش ميكاسا، لحبيبة ديال إيرين، غادي تقتلو، مي حتا كان ديجا قتل 80% ديال لبشرية فوق لأرض. 20% ديال لبشر لّي بقاو ؤ ماتبادوش، غادي يبداو يوجدو باش يحاربو پاراديس، ؤلا لإمبراطورية لإلدية جّديدة كيفما ولّات كاتسما.
بعد واحد لوقت مامحددش، الشجرة لي تّدفن حداها الراس د إرين كبرات بزاف و ولات كاتشبه ل الشجرة لأصلية لي منها جاو لعمالقة. لمشهد اللخر ف لمانڭا كابيّن واحد لولد و لكلب ديالو كيقرّبو من الشجرة، شّي لي يقدر يوحي بلي لعمالقة غادي يعاودو يرجعو.
شّخصيّات رئيسية
لارتيكل رّئيسي شخصيات ديال شينݣيكي نو كيوجين
لمانݣا ديال شينݣيكي نو كيوجين فيه عدد كبير ديال شّخصيات لّي ختارعها هاجيمي إيساياما. أغلبية ديال هاد شّخصيات عندها سميات ؤروپية، سيرتو ألمانية.
لإنتاج ديالو
تصغير|سّوار تّلاتة ؤ لمناطق ب سميّاتهم ف 2006، هاجيمي إيساياما قاد وانشوط فيه 65 پاج ديال شينݣيكي نو كيوجين. ف لبدية سيفطو ل لمجلة لمشهورة ويكلي شونن دجامپ (لّي نشرات مانݣات مشهورين بحال ناروتو ؤ ديث نوط)، مي فاش ݣالو ليه باش يبدّل سّتيل ؤ يدير شي تعديلات، رفض ؤ مشا ل مجلة ويكلي شونن ماݣازين، لّي ولّات بيساتسو شونن ؤ لّي بدات كتنشر لمانݣا ف شتنبر 2009.
قبل ما يبدا نّشر ديال لمانݣا ف 2009، كان إيساياما ديجا فكّر ف شحال من لفة ف لقصة ديالو، مي غادي يقادهم مزيان معا لوقت ؤ تّطور ديال لقصة د شينݣيكي. إيساياما بازا لمشاهد ديال لمانݣا ف لّول علا مدينتو لأصلية هيتا ف جّاپون. ولاكين ف سّيرية ب راسها، سيرتو من نّاحية ديال شّكل د لمدون لمضورة ؤ سّتيل د لبني، عتامد علا سّتيل لألماني، خصوصا مدينة نوردلينݣن ف باڤاريا.
شي مرة كان إيساياما خدام ف سيبير ؤ جا واحد لكليان شنق عليه. هاد لحادت خلاه يعرف لإحساس ديال لخوف فاش كيتواجه بنادم معا شي حد مايقدرش يكومينيكي معاه، ؤ هادا هوّا لإحساس لّي كيحاول إيساياما يدوزو عن طريق لعمالقة. باش يقاد شّكل ديال لعمالقة دّكيّين، إيساياما عتامد علا شّكل ديال فنّانين د لمقاتلة بحال يوشين أوكامي ب نّسبة ل لعملاق ديال إيرين ييݣر، ؤ بروك ليسنار ب نّسبة ل لعملاق مول دّرع.
لمنتج ديال لأنيمي جورج وادا عتابر أن طّيم ديال لحيط د لخوف ف سّيرية جاي من لنغيلاقية ؤ لنعيزالية ديال تّقافة جّاپونية. من بعد إيساياما غادي يأكد أن لقصة ديالو خدات طرف من لإلهام من رواية تصويرية جاپونية سميتها موڤ لوڤ ألتيرناتيڤ  لّي هيّا لكتاب تّاني ف سلسلة د موڤ لوڤ.
إيساياما قدّر لوقت لّي كيخصّو باش يقاد شاپيتر د لمانݣا كولا شهر ل سيمانة باش يقاد تّفاصيل د لقصة، ؤ تلاتة د سّيمانات باش يرسم شاپيتر ب لهضرة لّي فيه ؤ كولشي. لقصة كانت مبلانية ديجا ل حدود إينا كتيّب غادي توقع فيه شي لفّة ؤلا يتّفرش شي سر. ف شتنبر 2013، إيساياما كان علن أن لمانݣا غادي يتسالا معا لكتيّب 20. ف لبدية كان باغي يدير نهاية طراجيدية بحال ف لفيلم ذ ميست ديال ستيفن كينݣ، لّي كولشي شّخصيات فيه كيموتو، مي ملي لاقات سّيرية د شينݣيكي نجاح كبير، قرر يبدل نّهاية، ب عتيبار تأتير ديالها علا لفانز.
طّرجمة ؤ نّشر ب لوغات خرين
ف فرانسا شينݣيكي نو كيوجين منشور ب سمية L'Attaque des Titans من طرف پيكا إيديسيون. ؤ نشرات لكتيّب لّول ب لفرانساوية ف 26 يونيو 2013. ف أمريكا شّمالية، لمانݣا كيتنشر ب نّݣليزية من طرف كودانشا يو إس إي، لّي هيّا لفرع لميريكاني ديال كودانشا. أول ترجمة ب نّݣليزية تنشرات ف 19 يونيو 2012.
لمانݣا
لمانݣا د شينݣيكي نو كيوجين مكتوب ؤ مرسوم من طرف هاجيمي إيساياما. نّشر ديالو بدا معا أول نمرة د مجلة بيساتسو شونن لّي تابعة ل شركة كودانشا، ف 9 شتنبر 2009. ؤ تسالا معا شاپيتر 139 ف 9 أبريل 2021. ف 8 نونبر 2020، تّعلن أن لمانݣا غادي تّنشر منو نسخة ملونة ب شكل كامل. شاپيترات ديال شينݣيكي جمعاتهم كودانشا ف كتيّبات كيتسماو طانكوبون. أول واحد صدر ف 17 مارس 2010، ؤ طّانكوبون نمرة 34، لخراني، صدر ب جّاپونية ف 9 يونيو ؤ غادي يصدر ب نّݣليزية ف 19 أكتوبر 2021. ف 17 أبريل 2021، إيساياما كان علن بلي طّانكوبون 34 غادي يكونو فيه پاجات زايدين ماكانوش ف شاپيطرات 135 تال 139.
لانيمي
تصغير|لّوݣو ديال ل[[أنيمي د شينݣيكي نو كيوجين]] لارتيكل رّئيسي شينݣيكي نو كيوجين
كاينة سيرية د أنيمي مبازية علا لمانݣا، باقة كتخرج ف جّاپون ؤ كتشاف ف بزاف د دّول ف لعالم كامل، عدد لحلقات لّي خرج منها ل حد سّاعة حلقة. سّيزون لّولة نتجاتها ستوديو ويت ؤ بانت من 7 أبريل حتال 29 شتنبر 2013، ف لقنوات د تّلفازة ديال ماينيتشي برودكاستينݣ سيستم. عدد لحلقات ف سّيزون لّولة كان 25 حلقة. سّيزون تّانية نتجها نفس سّتوديو، ؤ خرجاتها ل تّلفازة نفس شّركة ما بين 1 أبريل ؤ 17 يونيو 2017، ف 12 حلقة. ؤ موراها سّيزون تّالتة بانت ف إين إيتش كي جينيرال تيڤي ما بين 23 يوليوز 2018 ؤ 1 يوليوز 2019، علا جوج فترات، ف 22 حلقة ف لمجموع. سّيزون رّابعة هيّا لّخرانية ؤ بدات ف لإنتاج ديالها ستوديو ماپا من 2020. ستوديو ويت رفضات باش تكمل لپروجي حيت ماوالمش لبرنامج د لخدمة ديالهم. لپارتية لّولة ديال سّيزون ربعة بانت ف تّلفازة ف جّاپون ؤ ف سيتات بحال كرانشيرول ؤ واكانيم من 7 دجنبر 2020 حتال 29 مارس 2021. لپارتية تّانية، لّي لعدد د لحلقات ديالها باقي مامعروفش، بدات كاتخرج ف موسم د شتا 2022، ؤ ب تّحديد من 9 يناير 2022.
ب لإضافة ل هادشي حتا بعض لأعمال سپينوف ؤلا روايات ب نفس شّخصيات تحولات ل أنيمي علا شكل أوڤا، بحال رواية بلا ندمان، ؤلا شينݣيكي نو كيوجين: بنات ضايعات.
لّوعاب د تّيليجو
''أرتيكل رئيسي: لوعاب د تيليجو مبازية علا شينݣيكي نو كيوجين
بزاف د لّوعاب خرين مبازيين علا شينݣيكي تم تّطوير ديالهم حتال دابا.
لأفلام
أرتيكل رئيسي: أفلام مبازية علا شينݣيكي نو كيوجين
ف 2015، صدر فيلم جاپوني ب عنوان شينݣيكي نو كيوجين: نهاية د لعالام من جوج پارتيّات. لپارتية لّولة خرجات ف سّينيما ف 1 غشت 2015، ؤ تّانية ف 19 شتنبر من نفس لعام. ف 29 أكتوبر 2018، تّعلن بلي شّركة لميريكانية وارنر بروز د لماصميديا ؤ صّناعة د لمتعة سنات كونطرا معا كودانشا باش وارنر بروز تنتج فيلم مبازي علا شينݣيكي نو كيوجين. لمدير ديال هاد لفيلم غادي يكون هوّا آندي موسكييتي لّي كان مدير د لفيلم إيت.
إصدارات خرين
من بين لإصدارات لخاصة لّي متعلقة ب شينݣيكي كاين جوج ديال لݣايدبوكات فيهم تصاور ؤ پروفيلات ديال شّخصيات ؤ حوارات، صدرو ف 9 أبريل ؤ 9 شتنبر 2013.
ف 18 أكتوبر 2016 صدرات حجاية مصورة ميريكانية كتمتل كروصوڤر ما بين لعالام ديال شينݣيكي ؤ ديال مارڤل كوميكس، ب عنوان أطاك ؤن تايتن: أنطولوجيا، بانو فيها متلا لعمالقة كيتحاربو معا شّخصيات ديال مارڤل بحال سپايدرمان، بلاك ويدوو، ؤ آيرونمان.
لحجم د لمبيعات
شينݣيكي نو كيوجين من أكتر لمانݣات لّي تباعو ف تّاريخ ب كتر من 100 مليون نسخة ل حد سّاعة، ؤ هادا إنجاز كبير يلا عتابرنا بلي هوّا مانݣا شهري، مقابل مانݣات بحال وان پيس لّي كيخرجو كلا سيمانة، ؤ ماطوّلش بزاف بحالهم (12 عام مقابل 25 عام ب نّسبة ل وان پيس لّي باقي ماتسالاش).
ف سّيمانة رّابعة د يناير 2021، طّانكوبون 33 تكلاصا نمرة واحد ف لمبيعات د لمانݣات ف جّاپون.
تأتير لإعلامي
تصغير|عمل فني ديال لعمالقة مصايب من تّلج، ف لمهرجان ديال تّلج ف [[ساپورو ف جاپون]]
سّتيل د رّسيم
بزاف د نّقاد ف لبدية عتابرو أن سّتيل ديال إيساياما ف رّسيم عيّان، ؤ حتا إيساياما تقبّل نّقد ؤ عتارف بلي رّسيم ديالو ماشي حتيرافي. مي نفس هاد نّقاد من بعد عوام ما بدات سّيرية ݣالو بلي سّتيل بدا كيتطور، ؤ واحد نّاقد طوموفوسا كوري زاد بلي سّتيل د إيساياما كيعطي واحد طّابع ديال لغموض لّي ماغاديش يكون كون تقاد بشكل واقعي.
نّهاية د شينݣيكي نو كيوجين
نّهاية د شينݣيكي ف شاپيطر 139 خلقات نفيصام ما بين لفانز، من ناس عتابروها أعر نهاية ممكنة، ل وحدين خرين عتابروها نهاية مصروعة مزيان ؤ مناسبة ل سّيرية. نّاس لّي ماعجباتهومش نّهاية، عتابرو بلي إيساياما زرب ف شي بلانات لّي جاو بحال يلا تزادو بسّيف حتال آخر لحضة، ؤ ماشرحش مزيان بلانات خرين لّي كانو طرف موهيم ف لقصة ؤ بقاو معلقين بلا تفسير باين. شي فانز وصلو ل درجة كيطالبو ف عارضة أن إيساياما يعاود يقاد شّاپيطر. ف 17 أبريل 2021، إيساياما علن بلي طّانكوبون 34 غادي يكونو فيه پاجات زايدين ماكانوش ف شاپيطرات 135 تال 139.
تّيهامات ب لعنصرية
تصغير|لجينيرال [[يوشيفورو أكيياما لي منّو تّستلهمات شّخصية ديال ضوت پيكسيس]] شينݣيكي واخد بزاف د لإلهام من تّاريخ، سيرتو لحرب لعالمية تّانية، ؤ كاين تماتل كبير مابين لقصة ديال لإلديين ف شينݣيكي ؤ ديال ليهود ف لقرن لعشرين، ؤ شخصيات بحال إرڤين سميث ؤ دوت بيكسيس لّي مستلهمين من شخصيات تاريخية حقيقية، هوما عل تّوالي إرڤين رومل لّي كان جينيرال نازي، ؤ يوشيفورو أكيياما لّي كان جينيرال ف لْجيش لْإمبراطوري جّاپوني. هادشي خلّا بزاف د نّاس ياخدو مواقف مختالفة من سّيرية، فا كاين لّي كيعتاقدو بلي عندها عمق فكري ؤ كتحاول تعالج قضايا معاصرة بحال لعنصرية ؤ لحرية د بنادم، مقابل ناس خرين كيتّاهمو إيساياما بلي كيدعي ل لعنصرية ؤ ل أفكار يمينية متطرفة. هاد تّيهامات وصلات شي مرات ل حد تّهديد ب لقتل.
لجوايز
شينݣيكي نو كيوجين ربح لجايزة د كودانشا ديال لمانݣا ف لكاطيݣوري ديال شّونن ف 2011. ؤ ربح ؤ ترشح ل جوايز خرين كتار ف جّاپون ؤ علا برّا.
فاطمة العيساوي
فاطمة العيساوي (مزيودة ف 1 يناير 1990) هي سياسية و نائبة مستاقلة ف مجلس النواب د لعراق على محافظة النجف الأشرف عام 2021، حاصلة على ماسطر ف العلوم السياسية تخصص لعلاقات الدولية و باحثة ف دومان السياسي.
5 (عام)
5 هوّا عام ف تّقويم لڭريڭوري بدا نهار سبت ؤ سالا نهار سبت. هوّا لعام نمرة 5 ف لإيرا لعامة ؤ لفترة د بعد لميلاد، نمرة 5 ف لقرن 1، ؤ نمرة 5 ف لعقد ديال عوام 0.
5 كيوافق 636 ق.هـ-635 ق.هـ ف تّقويم لهيجري ؤ 955 ف تّقويم لأمازيغي ؤ 10005 ف تّقويم لهولوسيني.
عيون لكلام
[[تصنيف:5]]
رجب طيب أردوݣان
رجب طيب أردوݣان (بالتركية Recep Tayyip Erdoğan) (تولد ف 26 فبراير 1954 ف إسطنبول) هو سياسي و قتصادي تركي. هو الرئيس 12 ديال تركيا (من 2014 لدابا)، و كان هو لوزير اللّول د لبلاد من 2003 ل 2014، و لعمدة ديال إسطنبول من 1994 ل 1998.
أردوݣان من الناس اللي أسسو لحزب ديال لعدالة و التنمية التركي ف 2001، اللي محسوب من لأحزاب لإسلامية لمحافظة.
زعزع
زعزع هو عصير مشهور فلمغريب و بضبط مدينة تطوان، وهوا مخلط مع بزاف د لمكونات من عصير لاڤوكا، و لفريز، مخلط مع لكراميل، و لبانان، و تفاح، و تايتزين بفواكه موسمية ولا لوز و العسل، هير هوا عصير زعزع تاع تطوان ماتايعرفش هير وصفة وحدة فكلا واحد كيتايصاوبو.
تحضير ديالو
تدار لمقادير فمونينيكس مع لبن و لاڤوكا و سكار و لبيسكوي و زبيب و لكوك و لكاجو و لبندق وللوز و عين جمل. -تايتقطع لبانان لطراف، و تايتحط لبانان و تفاح فكاس باش يتقدم.
-وتاتزاد عليه لاصوص تاع لفريز و لاصوص تاع لكراميل فلكاس.
-وتاتخوا لاڤوكا و تايتزين لوجه بلورد د لكريم شانتي وصبعان شكلاط و نواع شكلاط لمختالفا، على حساب رغبة و لبسكويت تاع شكلاط بلاكريم و لبنان و لمكسرات و لكوك ولاصوص د لكراميل على لوجه، وتايتحط شاليموه واسع و معيلقة باش يتكال لعصير.
سيڤييا
سيڤييا (ب صبليونية: Sevilla) ولا إشبيلية هي مدينة ف صبانيا. هي لعاصيمة د لمنطقة أندلوسيا، وأكبر مدينة فيها. جات سيڤييا ف لجنوب لغربي د لبلاد، و تيدوز فيها "لواد لكبير". على حساب لإحصائيات د 2021، تيسكنو ف لمدينة تقريبا 685.000 واحد، و ف النواحي ديالها جوايه مليون ونص د الناس، و هو اللي تيخليها تكون رابع أكبر مدينة ف لبلاد من جيهة لعدد د السكان.
سيڤييا هي لمدينة لوحيدة ف صبانيا اللي فيها مرسى على واد. عندها خط د لميطرو فيه 22 محطة، و مطار دولي. لمدينة تنضمو فيها ماتشات د كاس لعالم 1982، لمعرض الدولي د 1992، و فيها 3 د لمواقع اللي داخلين ف اللائحة د لمواقع د الترات لعالمي د ليونيسكو.
600
600 هوّا عام ف تّقويم لڭريڭوري بدا نهار لاربع ؤ سالا نهار لاربع. هوّا لعام نمرة 600 ف لإيرا لعامة ؤ لفترة د بعد لميلاد، نمرة 100 ف لقرن 7، ؤ نمرة 1 ف لعقد ديال عوام 600.
600 كيوافق 23 ق.هـ-22 ق.هـ ف تّقويم لهيجري ؤ 1550 ف تّقويم لأمازيغي ؤ 10600 ف تّقويم لهولوسيني.
598
598 هوّا عام ف تّقويم لڭريڭوري بدا نهار تنين ؤ سالا نهار تنين. هوّا لعام نمرة 598 ف لإيرا لعامة ؤ لفترة د بعد لميلاد، نمرة 98 ف لقرن 6، ؤ نمرة 9 ف لعقد ديال عوام 590.
598 كيوافق 25 ق.هـ-24 ق.هـ ف تّقويم لهيجري ؤ 1548 ف تّقويم لأمازيغي ؤ 10598 ف تّقويم لهولوسيني.
محمد الغاوي
محمد الغاوي (مزيود ف 1956 ف سلا - توفا ف 4 فبراير 2023)، هوا فنان مغني مغريبي كيغني لأغنية لمغريبية لمعاصرة. عندو كتر من 80 أغنية وطنية و عاطفية لي تّشهر بيها عند لجمهور لمغريبي.
محمد الغاوي هوا لخو لكبير ديال لفنان عبد العالي الغاوي.
حياتو
محمد الغاوي كبر ف مدينة سلا. هتم ب لموسيقا من صغرو و نضمّ ل فرقة "الجيل الصاعد" فاش كان ف عمرو 7 سنين. موراها لتاحق ب برنامج "مواهب" لي كان كيشرف عليه لفنان عبد النبي الجيراري. دوّز الغاوي ف داك لبرنامج 10 سنين، جاور فيها شلّا فنانين لي غايشكلو الجيل الجديد د لموسيقا لمغريبية بحال محمود الإدريسي، البشير عبدو، ليلى غفران، عز الدين منتصر و محمد بلخياط. كيعاود محمد الغاوي بلي كان كيشدّ خلصة د 60 درهم كلا سيمانة باش يعاون لواليدة ديالو، و كان كيشارك ف تنشيط لعراسات.
ف 1979، شارك الغاوي ف مسابقة "أضواء المدينة" لي نضّماتها لإداعة لوطنية. و ربح جايزة أحسن صوت رجالي علي أغنية "مضناك جفاه مرقده" د لموسيقار محمد عبد الوهاب، بينمّا ربحات لفنانة رجاء بلمليح جايزة أحسن صوت نسائي على أغنية "وحقك أنت المنى والطلب" د أم كلتوم. كانت لجايزة هي باش تسجّل دار لإداعة لأغنية د الرابح، بحيت سجل الغاوي أغنيتو لمعروفة "لغربة و لعشق الكادي" من كلمات علي الحداني، و كانت هاديك هيّا بدايتو لحقيقية ف مجال لفن.
ب لموازاة معا لخدمة ديالو كا فنان، كان محمد الغاوي خدّام ف ستوديو برنامج "مواهب" لمتخصص ف كتيشاف لمواهب الشابة، و من بعد خدم موعلّيم ف لكوليج.
ڤينوس (ربة)
ڤينوس (ب ، نطقان كلاسيكي وينوس) كانت ربة معبودة ف الديانة الرومانية لقديمة. كانت كاتجسّد بزاف د لمفاهيم بحال لحب، لجمال، الرغبة، السيكس، لخصوبة، لإزديهار و لفوز. الرومان كانو كيعتاقدو بلي ڤينوس جدة ديالهوم، على طريق ولدها أييناس لي نجا من التدمير ديال طروادة، و كانو كيحتافلو بيها ف بزاف د لمناسبات.
بزاف د لقيصاص على ڤينوس ف لأداب الروماني موخودين من شخصية أفروديتي لي هيّا لموقابيل ليوناني ديال ڤينوس. ف الترات لكلاسيكي لغربي، ڤينوس من بين أكتر لأرباب الرومان لي تّهضر عليهوم كا تجسيد ل لحب و الرغبة د السيكس، و ف اللوحات لمرسومة و التماتيل كاتمتّل عادةً ب صورة د مرا زوينة و عريانة.
عيد لعرش
تاريخ
ف 1934 خلال لحماية لفرانساوية على لمغريب، رجع النهار فين طلع محمد الخامس بن يوسف للعرش ف 1927 عيد رسمي ب سمية "عيد التذكر"، و كان هاد نّهار ف 18 نونبر. لحوكومة علنت بلّي هاد لنهار خاص يكون كيشمل عطلة و لعروض لموسيقية. ملّي طلع ولدو لحسن التاني للحكم ف 1961، تبدل النهار د لعيد الرسمي لـ3 مارس، و عاوتاني لـ30 يوليوز مين رجع محمد السادس لماليك لجديد ف 1999.
ڤينوس (ربة)
لأصل د سميتها
كلمة venus ب اللاتينية كاتعني لحب، لفتن، و جات من الطالياكية لبدائية wenos- ب معنى لبغو، الرغبة.
621
621 هوّا عام ف تّقويم لڭريڭوري بدا نهار تنين ؤ سالا نهار تنين. هوّا لعام نمرة 621 ف لإيرا لعامة ؤ لفترة د بعد لميلاد، نمرة 21 ف لقرن 7، ؤ نمرة 2 ف لعقد ديال عوام 620.
621 كيوافق 1 ق.هـ-0 ق.هـ ف تّقويم لهيجري ؤ 1571 ف تّقويم لأمازيغي ؤ 10621 ف تّقويم لهولوسيني.
آدم (توضيح)
هادي صفحة د التوضيح، كلمة آدم يمكن يكونو عندها هاد لمعاني:
1001
1001 هوّا عام ف تّقويم لڭريڭوري بدا نهار لخميس ؤ سالا نهار لخميس. هوّا لعام نمرة 1001 ف لإيرا لعامة ؤ لفترة د بعد لميلاد، نمرة 1 ف لقرن 11، ؤ نمرة 2 ف لعقد ديال عوام 1000.
جيب
تصغير|الجيب د سروال د التجين الجيب هو واحد لحاجة بحال الخنشة ؤلا الجوا كاتكون يا مخيطة من فوق الحوايج ؤلا مفصلة من وسطهم و كاتستعمل باش تهز ؤلا تخشي فيها المسايل الشخصية الصغار. الجيوبا كايكونو حتى ف الشانطات، الصاكادويات، الصيكان ؤ داكشي للي من نفس النوع.
عادل
هادي صفحة د التوضيح، كلمة عادل يمكن يكونو عندها هاد لمعاني:
1126
1126 هوّا عام ف تّقويم لڭريڭوري بدا نهار جمعة ؤ سالا نهار جمعة. هوّا لعام نمرة 1126 ف لإيرا لعامة ؤ لفترة د بعد لميلاد، نمرة 26 ف لقرن 12، ؤ نمرة 7 ف لعقد ديال عوام 1120.
ولاد
هادي صفحة د التوضيح، كلمة ولاد يمكن يكونو عندها هاد لمعاني:
اللعب بالشمع
تصغير|2014 WGT 265 Umbra Et Imago اللعب بالشمع هو شكل من أشكال اللعب بالحرارة اللي تادار فممارسات البي دي إس إم، وهي تقطر الشمع من الشمعة على جلد تاع بنادم عريان، باش يحس بواحد شوي تالحريق.
عامر (توضيح)
هادي صفحة د التوضيح، كلمة عامر يمكن يكونو عندها هاد لمعاني:
1248
1248 هوّا عام مكبس ف تّقويم لڭريڭوري بدا نهار لاربع ؤ سالا نهار لخميس. هوّا لعام نمرة 1248 ف لإيرا لعامة ؤ لفترة د بعد لميلاد، نمرة 48 ف لقرن 13، ؤ نمرة 9 ف لعقد ديال عوام 1240.
1248 كيوافق 645-646 ف تّقويم لهيجري ؤ 2198 ف تّقويم لأمازيغي ؤ 11248 ف تّقويم لهولوسيني.
الخدير غيلان
أبو العباس أحمد الخضر المشهور ب الخدير غيلان (مات عام 1084 هـ /1673م) تزعّم حركة الجهاد ف شمال د لمغريب لحالي مور وفاة محمد العياشي، فدخل مدينة لقصر لكبير ونتزعها من الدلائيين، وجعلها تحت لحكم ديالو، وانطلق منها باش يقاتل لبرتغاليين ثم لإنڭليز ف طنجة. نفوذ ديالو وصلات حتى ل الأراضي بين طنجة و سبتة و بين تطوان و شاون و تازة.
لولادة ولأصول
خلق الخدير ف مدشر الزراق ف أسرة ديال غيلان، و هما من لأندلسيين لي هربو من غرناطة واستقرو ف قبيلة بني ݣرفط ف بلاَد جْبَالَة، وكانو عايشين بضبط ف القبيلات ديال قُرى الصخرة، و لخطوط، ودار لقرمود، و كان عند لأسرة د غيلان بزاف ديال الديور ف طنجة وتطوان وأزيلا و تازة. وكتعتبر هذ لأسرة من الشُرفا وهما صحاب زاوية ولاد غيلان.
حسان (توضيح)
هادي صفحة د التوضيح، كلمة حسان أو الحسين يمكن يكونو عندها هاد لمعاني:
مريم
هادي صفحة د التوضيح، كلمة مريم يمكن يكونو عندها هاد لمعاني:
1198
1198 كيوافق 594-595 ف تّقويم لهيجري ؤ 2148 ف تّقويم لأمازيغي ؤ 11198 ف تّقويم لهولوسيني.
أبي
هادي صفحة د التوضيح، كلمة أبي يمكن يكونو عندها هاد لمعاني:
ضريب لمؤخرة (بي دي إس إم)
ضريب لمؤخرة (ب ) فبي دي إس إم عملية جنسية كاتخدّم كا عقاب ولا ل لإتارة لجنسية مابين پارطونير مسيطر ؤ أخور خاضع.
الذل الجنسي
الذل الجنسي هو ذل نفسي تيكون بتراضي ولا بلا تراضي على قبل الإثارة الجنسية.
1006
1006 هوّا عام ف تّقويم لڭريڭوري بدا نهار لاربع ؤ سالا نهار لاربع. هوّا لعام نمرة 1006 ف لإيرا لعامة ؤ لفترة د بعد لميلاد، نمرة 6 ف لقرن 11، ؤ نمرة 7 ف لعقد ديال عوام 1000.
1006 كيوافق 396-397 ف تّقويم لهيجري ؤ 1956 ف تّقويم لأمازيغي ؤ 11006 ف تّقويم لهولوسيني.
ت ديال التار
ت ديال التار ؤلا ت على ود التار (ب ) فيلم ديسطوپي ديال لإتارة السياسية لي خرج ف 2005، ب إخراج ديال دجيمس ماكطيڭيو. لفيلم مبازي على حجاية مصورة لي صدراتها دي سي ڤيرتيڭو كوميكس ف 1988، ب نفس لعنوان، و متّلو فيه فنانين معروفين بحال ناطالي پورطمان (إڤي هاموند)، هوڭو ويڤين (ڤي)، ستيفن فراي (ڭوردون ديتريش)، ؤ غيرهوم.
لقصة د لفيلم كاتطرا ف بلاد النڭليز موستقبالية ولّا فيها نضام فاشي و شمولي، و كاتركّز على شخصية ديال ڤي V (ؤلا تا يلا طرجمناها)، واحد لأناركيست لابس ماصك، و كيدافع على لحرية و باغي يبدا تورة ب أعمال إرهابية ضد الدولة.
محاولة نقيلاب ف ألمانيا 2022
ف 7 دجنبر 2022، لبوليس لألماني شد 25 عضو ف جماعة يمينية إرهابية لي تݣال بلي كانو كيخططو ل نقيلاب ف ألمانيا. الجماعة، لي مسمّية راسها "ليتيحاد لوطني" كانت جزء من مونضامة يمينية متطرفة سميتها لحركة د لمواطنين د الرايخ. لهدف د هاد الجماعة كان إرجاع حوكومة ملكية باش تحكم ألمانيا كيما كان ف زمان لإمبراطورية لألمانية.
علاين 5000 بوليسي، منهوم 1500 من لقوات لخاصة، بقششو ف 130 موضع ف بزاف د لمناطق ف ألمانيا، و قدرو يشدو بزاف د لأعضاء د الجماعة، منهوم هاينريش پرينتس رويس لي كينحادر من لفاميلة لأستقراطية د رويس Reuß و لي سمّا راسو لأمير هاينريش تلطاش، و بريݣيت مالساك ڤينكيمان لي كانت عضوة ف لبرلمان لألماني على حيزب لبديل على ود ألمانيا ليميني. الجماعة كانو منهوم تا ناس خدّامين ف لارمي و لبوليس. هاد لعملية تّعتابرات أكبر وحدة دازت ف تاريخ ألمانيا، و النائب لعام لألماني پيتر فرانك ديكلارا بلي هاد الجماعة إرهابية.
لأعضاء د هاد الجماعة كيأمنو ب نضريات د لمؤامرة، بحال بلي الجايحة د كورونا مؤامرة ديال "النيضام لعالمي الجديد"، ؤلا بلي لمهاجرين جزء من "مؤامرة ضد ألمانيا باش تضعاف و ماترجعش ل لمجد لقديم ديالها".
أمال صقر
أمال صقر (تولدات نهار 5 يونيو 1972 ف مراكش) هيا مومتيلة و منشطة د الراديو مغريبية. شاركات ف بزاف د لمسلسلات ولأفلام لمعروفة ف لمغريب، بحال مداولة، و خدمات ف التنشيط ف شدى إف إم، و دوزام و شوف تيڤي.
التمتيل ديالو
شاركات أمال صقر ف بزاف د التمتيليات، منها:
1703
1703 هوّا عام ف تّقويم لڭريڭوري بدا نهار تنين ؤ سالا نهار تنين. هوّا لعام نمرة 1703 ف لإيرا لعامة ؤ لفترة د بعد لميلاد، نمرة 3 ف لقرن 18، ؤ نمرة 4 ف لعقد ديال عوام 1700.
1703 كيوافق 1114-1115 ف تّقويم لهيجري ؤ 2653 ف تّقويم لأمازيغي ؤ 11703 ف تّقويم لهولوسيني.
40 قبل لميلاد
40 قبل لميلاد هوّا عام ف تّقويم ليولياني ف لفترة د قبل لميلاد، نمرة 9 ف لقرن 1 قبل لميلاد، ؤ نمرة 10 ف لعقد ديال عوام 40 قبل لميلاد.
40 قبل لميلاد كيوافق 682 ق.هـ-681 ق.هـ ف تّقويم لهيجري ؤ 911 ف تّقويم لأمازيغي، ؤ 714 ف تّقويم رّوماني، ؤ 9961 ف تّقويم لهولوسيني.
2026
2026 هوّا عام ف تّقويم لڭريڭوري غادي يبدا نهار لخميس ؤ غادي يسالي نهار لخميس. هوّا لعام نمرة 2026 ف لإيرا لعامة ؤ لفترة د بعد لميلاد، نمرة 26 ف لقرن 21، ؤ نمرة 7 ف لعقد ديال عوام 2020.
معراكة طانجا (1664)
وقعات معراكة طانجا (بالإنجليزية: Battle of Tangier) ف9 شوال 1074 هـ / 4 ماي 1664م ملي دارت قوة من المغاربة بلقيادة تاع زعيم الخضر غيلان، كمين للحامية الإنجليزية فمدينة طانجا اللي كان حاكمها الحاكم أندرو روذرفورد ، لي تقتل فالموقعة، وكانت أكبر هزيمة تعرضات ليها مستعمرة طانجا الإنجليزية (1661-1684م).
2026
2026 كيوافق 1447-1448 ف تّقويم لهيجري ؤ 2976 ف تّقويم لأمازيغي ؤ 12026 ف تّقويم لهولوسيني.
معراكة طانجا (1664)
كان أندرو روذرفورد إيرل لول من تيفيوت (بالإنجليزية: Andrew Rutherford, 1st Earl of Teviot) الإسكتلندي المولود ضابط نشط، نفذ إصلاحات كتيرة فمستعمرة طنجة ملي تولا منصب الحاكم العام. أمر بلبني تاع حصون جديدة باش يحمي المستعمرة، وربح بزاف تاع المرات قوات الخضر غيلان.
وكانت مشكلا تاع تيفيوت لكبيرة هي ماكينينش مواد تلبني. وهو يدي ف 4 مايو مجموعة كبيرة من القوات ديالو، لي كانت مخلطا العسكر إنجليز وإيرلانديين، لمنطقة تتعرف بسمية جبل اليهود، على حساب المصادر الإنجليزية. باش يجمعو مخزونات من الحجر والعود وبزاف تالمواد، ورواية خرى تتعاوخ بلي تيقلب على الماكلا وبيقطع شجيرات خدموهم القوات المغربية باش تخبى وتغطي الهجمات ديالها على طانجا.
وهير داز تيفيوت واد اليهود، لقا ڭدامو 3,000 مقاتل مغربي، وهي تبعهوم القوات الإنجليزية، ولكن كتاشفات راه كمين، ولقاو قوة كبر تاتسناهوم، طاحت قوات تيفيوت وماڭداتش تكمل المعركة وهو يحاول يجمع رجال ديالو فوق جبل يهودي. وبرر الإنجليز لفشل ديالهوم بسبب تضاريس ليماعوانتهومش،
نجى من ديك الموقعة 30 راجل من 500. وبحال المعارك لخرين، لمغاربة شوهو جتث الإنليز لي تقتلو.
ملي مات تيفيوت، ولا فالمنصب ديالو الملازم الايرلندي جون فيتزجيرالد. وتاجع ضغط على طنجة بسباب تطورات سياسية فبلايص خرين فالمغريب، ملي طلعو العلويين ولمواجهات ديالهوم مع الزاوية الديلائية وقوات الخضر غيلان، فوقع فيتزجيرالد على هدنة تحولات لسلام عام 1666م. وواخا ستامرات المواجهات مرا مرا، فلمدينة ماتعرضاتش لضغوط بزاف حتا الحصار الكبير لطنجة عام 1680م.
428 قبل لميلاد
428 قبل لميلاد هوّا عام ف تّقويم ليولياني ف لفترة د قبل لميلاد، نمرة 7 ف لقرن 5 قبل لميلاد، ؤ نمرة 2 ف لعقد ديال عوام 420 قبل لميلاد.
428 قبل لميلاد كيوافق 1082 ق.هـ-1081 ق.هـ ف تّقويم لهيجري ؤ 523 ف تّقويم لأمازيغي، ؤ 326 ف تّقويم رّوماني، ؤ 9573 ف تّقويم لهولوسيني.
1951
1951 هوّا عام ف تّقويم لڭريڭوري بدا نهار تنين ؤ سالا نهار تنين. هوّا لعام نمرة 1951 ف لإيرا لعامة ؤ لفترة د بعد لميلاد، نمرة 51 ف لقرن 20، ؤ نمرة 2 ف لعقد ديال عوام 1950.
1951 كيوافق 1370-1371 ف تّقويم لهيجري ؤ 2901 ف تّقويم لأمازيغي ؤ 11951 ف تّقويم لهولوسيني.
1551
1551 هوّا عام ف تّقويم لڭريڭوري بدا نهار تنين ؤ سالا نهار تنين. هوّا لعام نمرة 1551 ف لإيرا لعامة ؤ لفترة د بعد لميلاد، نمرة 51 ف لقرن 16، ؤ نمرة 2 ف لعقد ديال عوام 1550.
تامدروست
تامدروست (بلأمازيغية: ⵜⴰⵎⴷⵔⵓⵙⵜ) هو دوّار جا ف لإقليم د سطات، ف لجهة د الدار لبيضا سطات. هاد الدوار بعيد على سطات ب 9 كيلوميطر، و على الدار لبيضا ب 51 كم.
تامدروست تيدوز فيه الطران، و فيه سد (سميتو كدية لڭرن) جا على لواد اللي تا هو سميتو تامدروست.
1551
1551 كيوافق 957-958 ف تّقويم لهيجري ؤ 2501 ف تّقويم لأمازيغي ؤ 11551 ف تّقويم لهولوسيني.
أوسكار كاساس
أوسكار كاساس سييرا (Óscar Casas Sierra) هو مومتيل و عارض من سپانيا. هو ولد رامون كاساس وهايدي سييرا ورابع من خمسة خوت كاساس، والممثل ماريو كاساس هو لكبير ف خوتو.
كوبيرنيتيس
كوبيرنيتيس (ب Kubernetes، ختيصاراً K8s) سيستيم ديال تنسيق لكونطونيرات على ود تطميت نشير برامج الصوفتوير، تحجيمها و التدبير ديالها (ؤركيسطراج orchestrization ديال لموارد). هاد السيستيم ف لأصل طوراتو ڭووڭل ف 2014، و دابا كاتسيرو مؤسسة التحوسيب ف لكلاود لأصلي لي تابعة ل مؤسسة لينوكس.
كلمة كوبيرنيتيس جات من ليونانية κυβερνήτης و كاتعني "لي شاد الدفة" (ديال باطو) ؤلا "پيلوط".
لي طورو هاد السيستيم هوما دجو بيدا، بريندان بورنز، كريڭ ماكلاكي، لي من بعد نضمّو ليهوم أنجينيورات د ڭووڭل منهوم براين ڭرانت و تيم هوكين. كوبيرنيتيس تأتر بزاف ف لقلدة ديالو ب پورجي أخور د ڭووڭل سميتو بورڭ، حيت أهم لي خدمو عليه كانو خدمو على بورڭ. عكس هاد اللخر لي مصاوب ب اللونڭاج سي++، كوبيرنيتيس مصاوب ب ڭو.
الرمز ديالو لي فيه دفة د باطو ب سبعة د الريوسا جات من السمية لأصلية د لپروجي لي كانت "پروجي 7"، و تسمات على شخصية ديال مسلسل سطار تريك د لخيال لعلمي سيڤن ؤف ناين (حرفياً سبعة من تسعود).
لڤيرسيون لحالية د كوبيرنيتيس هيّ 1.27 لي خرجات ف 11 أبريل 2023.
خوان ڭابرييل
آلبيرطو آڭيليرا ڤالاديز (بالصبليونية:Alberto Aguilera Valadez٬ تولد ف 7 يناير 1950 ف پاراكوارو ف لمكسيك – مات ف 28 غشت 2016 ف سانطا مونيكا ف لميريكان) لمشهور ب سميت خوان ڭابرييل (بالصبليونية:Juan Gabriel) كان موغني٬ مومتيل و كتاتبي د لأغاني ميكسيكي.
ڭابرييل كان من لمغنيين لمشهورين ڭاع ديال لمكسيك٬ شارك بزاف د لمرات ف أفلام ديال هوليود٬ و كان تيتسما ب إلڤيس ديال لمكسيك.
بن لمؤقت لمراكشي
محمد بن محمد بن عبد الله بن مبارك لمسفيوي لمراكشي لي معروف ب بن لمؤقت، تولد ف 1894 ف مراكش وتوفا بيها ف 1949 وتدفن ف مقبرة باب أغمات. هو عالم ؤ مؤرخ موسوعي مغريبي كبير ومعروف بلي من لمؤرخين لي كتبو مزيان على لمغريب ف لقرون تسعطاش ؤ لعشرين، وعندو مساهمات ؤ مؤلفات دينية كتيرة وحتا ف لأدب ؤ تّصوف ؤ لأوقاف ؤ تّوقيت ؤ بزاف ديال لعولوم. وكيتعتابر من لمؤرخين ؤ لعولاما لكبار ف لمغريب. كتب تقريبان تسعين مؤلف.
علي الزين
علي الزين (بلأمازيغية:ⵄⵍⵉ ⵣⵣⵉⵏ)، تولد ف 6 فبراير 1972 ف عين تاوجطات ، هو جراي مغريبي معتازل ديال لمسافات لمتوسطة. الزين معروف ف لمغريب حيت ربح بزاف د لميداليات مهمّة، منها لبرونزية ف السباق د 3000 ميطرو حواجز ف لألعاب لأولمپية د سيدني ف 2000 ، و جوج د لميداليات ف لبطولة د لعالم د الجرا (لبرونزية ف إشبيلية 1999 و لفضية ف إدمونطون 2001، بجوج ف 3000 ميطرو حواجز).
جهة بني ملال خنيفرة
السكان فلأقاليم ديال لجيهة
هاد لجدوال كايبين لأقاليم ديال لجيهة والسكان ديالها:
لجغرافيا ولموناخ
150px|تصغير|يسار|شلال عين أسردون ف[[بني ملال]] جهة بني ملال خنيفرة محاديها من الشمال جهة الرباط سلا القنيطرة ومن لجانوب جهة درعة تافيلالت ومن الشرق جهة فاس مكناس ومن لغرب جهة الدار البيضاء سطات وجهة مراكش آسفي. هاد لجيهة فيها بزاف ديال لخصائص لجغرافية بحال أنه دايز منها جبال لأطلس لمتوسط ولأطلس لكبير ؤويدان بحال واد أم الربيع وسهول تادلة وهضاب لفوصفاط قريب من خريبݣة. لميساحة ديال لجيهة واصلة لـ41,033 كم². لموناخ ديال لجيهة جبلي وقاري. التساقوطات وصلات ل291 ملم فعام 2012 وبزاف دلمناطيق كايطيح فيها التلج فعلو فوق 900 ميترو. الريح اللي معروفة بيه لجيهة فوقت الصيف هو الشرݣي. لحارارة كاتراوح لمعدّالات ديالها ما بين 2 ديال الدرجات فأزيلال فالشتا و40 درجة فبني ملال فالصيف. هاد لجدوال كيعطي لمعلومات على لحرارة والشتا فمدينة بني ملال اللي هي لعاصيمة ديال لجيهة.
لبينية التحتانية
مطار بني ملال الدولي مطار كاين فمدينة بني ملال كايسيرڤي لجيهة دبني ملال خنيفرة. كيبعد لمطار على الصونطرڤيل ديال لمدينة بـ10 كيلوميتر، وقريب من لوطوروت ديال برشيد - بني ملال. كايمشيو بزاف ديال الرحلات فالداخل وحتى فلخارج من هاد لمطار اللي عرف تدهور كبير بزاف من ناحية لأرقام اللي بدات كاطيح حتى وصلات لقريب من 800 مسافر صافي فعام 2019. تفتاتح لمطار فـ2014 من مورا ماكان مطار ديال لپاراشيتاج وكايقدر يهز حتال 150.000 مسافر فلعام.
لوطوروت الرابعة هي أوطوروت الطول ديالها واصل لـ173 كيلوميتر وكاتربط ما بين برشيد فجهة الدار البيضاء سطات و بني ملال. الطريق كلها مزفتة ومقادة وفيها الرموز بالتشوير. من أهم لمدون اللي كادوز منها هاد الطريق فلجيهة: خريبݣة، واد زم، بجعد وقصبة تادلة. الطرقان لوطنية اللي دايزة من لجيهة هي:  و. (ورّك على الطريق إلى بغيتي تمشي للمقالة ديالها!)
لفلاحة
150x100px|تصغير|يسار|لفلاحة فمينطقة [[شوݣران، خريبݣة]] لميساحة اللي صاحة للفلاح فلجيهة واصلة ل948 ألف هيكتار. واللي مسقي منها هو 187 ألف هيكتار. لينتاج ديال لحبوب فلجيهة وصل فلعام د2017 لـ9 دلمليون و399 ألف قنطار. وصل لينتاج دلقطاني فنفس لعام لـ83 ألف قنطار. لجيهة كاتنتج حتى لخضرة (3.488.720 قنطار فـ2017)، زيادة على الشمندر والزيت ولحواميض ولورديات (التفاح، بوعويد، السفرجل، اللوز ولمشماش). فلمجال ديال تربية لبهايم، ف2016 سجلات لمديرية لجيهاوية ديال لفلاحة مليون و11 ألف راس ديال لمعاز، 3 دلمليون 332 ألف راس دلغنم و395 ألف راس ديال لبݣر.
الصيناعة
130px|تصغير|يسار|باراج بين لويدان الصيناعة فجيهة بني ملال خنيفرة شي حاجة اللي جديدة، يعني بدات فيعليا غير فالتسعينات. ف2011 وصل عدد لمؤسسات ديال الصيناعة ولوزينات ل325 وحادة. لينتاج الصيناعي ديال لجيهة كايتكون بلأساس من التحويل ديال لمنتاجات لفيلاحية. 56% ديال لموقاولات الصيناعية كاينة فبني ملال، من موراها خريبݣة ب31%. لمينات ديال لفوصفاط اللي كاينين فلمينطقة ديال ولاد عبدون، زيادة على وحدين خرين هوما اللي كايخليو لمغريب ياخد بلاصة الصدارة فشحال ديال لفوصفاط عندو. ولاد عبدون فيها 28 مليار ميتر مكعاب ديال هاد لمادة، سوا لخموساين ديال ليحطيات دلبلاد. فلجيهة ماكاينش غير لفوصفاط بوحدو. فأزيلال كاين منجم ديال لملحة والزنك. فلجيهة على لعوموم مشتتين مناجيم ديال الرصاص ولحديد والنقرة والنحاس ولمنݣنيز. ف2012 تسجلات 259 منجم اللي كاتجيب لمواد لأولية وكاتصايبهوم بحال ديال لبني (لابريك والزليج) ولفخار. 150px|تصغير|يسار|ضاية أݣلمام أزݣزا ف[[خنيفرة فوقيتة التلج.]]
السياحة
150px|تصغير|يمين|لكاتيدرالية ديال إيمسفران ف[[أزيلال]] السياحة فهاد لجيهة كاتميز بلأساس بالسياحة الجبلية. لمنطقة ديال لأطلس لمتوسط كاتجيب ليها بزاف ديال السياح اللي كايبغيو الطبيعة ولخضورية. كاين حتى السياحة اللي عندها علاقة بالصيد. فلافان ديال 2016 حصات لجيهة 160 أوطيل مكلاصي (واللي ما بينها لإقامات ديال السياح، ديور الضيافة، لوبيرجات...). 35 من هادو كاينين فبني ملال و99 كاينين فأزيلال. هاد لوطيلات فيهوم كتر من 3000 فراش. ف2012 سجلات لجيهة 161 ألف ليلة مبيت. كاين بزاف مايتشاف فجيهة بني ملال خنيفرة. من الشلالات والضايات لكبار بحال ضاية بين لويدان وأݣلمام أزݣزا وعيون واد أم الربيع ، والشلالات ديال زاوية الشيخ وأفورار وخنيفرة. لمدون ولڤيلاجات اللي يقدر لواحد إيمشي ليهوم هوما أزيلال وبني ملال وخريبݣة بلقصور ديالهوم، زيادة على زاوية أحنصال ومريرت وبجعد وتابانت للسياحة اللي باغين يتعرفو على جبال لأطلس لمتوسط ويتسلقوهوم، ولا كاين حتى مدون خرين بحال واد زم ودمنات ولقصيبة.
لقتيلة د ياسمين الشقايفي
ف 24 يناير 2022، تعرّضات مرا مغريبية سميتها ياسمين الشقايفي (مزيودة ف 1978) ل الطعن ب سلاح بيض تال لموت ف لندن، لمملكة لمتحدة. لمجرم لي قتلها، ليون ماكاسكر، و لي كان راجلها السابق، تعرّض ل كسيدة و تّقتل تا هوّا موراها بشوية، من طاراف واحد الشوفور كان دايز.
ياسمين كانت خدّامة ف لمقابلة د لأطفال babysitting، عندها جوج ولاد مراهقين، و كانت ساكنة ف مايدا ڤييل، ف لغرب د لندن. معا 9 د الصباح، تقتلات ف طريق تشيپنهام ف لحي فين ساكنة، و لقتّال ديالها ليون ماكاسكر، مولا 41 عام، ضرباتو طونوبيل موراها بشوية، كان صايݣها راجل مولا 26 عام. واحد لمونضة ديال التوقيف كانت صدرات ف حق ماكاسكر ف 4 يناير 2022، حيت ماكانش حضر ل لمحاكمة ديالو، ب تهمة ممارسة لعنف ضد مراتو السابقة، و التهديد ب لقتل.
الشوفور لي قتل ماكاسكر كان حاول باش يحبس لجريمة ملي شافها كاتحصل قدّامو، و ف اللول كان تّحبس ب تهمة لقتل، ولاكين من بعد تّطلق سراحو و تحيّدات التهمة ضدو.
جهة الرباط سلا القنيطرة
جهة الرباط سلا القنيطرة (بلأمازيغية: ⵜⴰⵎⵏⴰⴹⵜ ⵏ ⵕⵕⴱⴰⵟ ⵙⵍⴰ ⵇⵏⵉⵟⵔⴰ، بالفرانساوية: Rabat-Salé-Kénitra) وحدة من لجيهات ديال لمغريب اللي تصايبو عام 2015، من مورا ما نقصو عدد لجيهات من 16 لـ 12. لجيهة كاينة فالشمال لغربي ديال البلاد، و لعاصيمة ديالها هي الرباط، و مابين لمدون اللي كاينين فلجيهة: سلا وقنيطرة وتمارة وسيدي قاسم ولخميسات. عدد السكان على حساب لإحصاء اللي تدار فـ2014 وصل فهاد لجيهة لـ4,580,866. لميساحة ديال لجيهة هي 18,194 كم².
السكان فلأقاليم ديال لجيهة
هاد لجدوال كايبين لأقاليم ديال لجيهة والسكان ديالها:
التطور ديال شحال دالسكان
جدوال كايعطي التطور ديال سكان لجيهة:
لجغرافيا ولموناخ
150px|تصغير|يسار|لبحر ف[[مولاي بوسلهام]] جهة الرباط سلا القنيطرة محاديها من الشمال جهة طنجة تطوان الحسيمة ومن لجانوب جهة بني ملال خنيفرة ومن لجانوب لغربي جهة الدار البيضاء سطات ومن الشرق جهة فاس مكناس. هاد لجيهة فيها خصائص جغرافية كيف أنه دايز منها ويدان بحال واد سبو وواد بورݣراݣ وسهول لغرب ووالماس وزعير ولهضاب قبل-الريفية، زيادة على لبحر اللي واصل طول دلاكوط دلجيهة ل165 كيلوميتر. لميساحة ديال لجيهة واصلة لـ18,194 كم². لقرب ديال لجيهة للمحيط لأطلسي خلا لموناخ ديالها إيكون محيطي حدا لبحر وكايولّي قارّي كلما كيفوت لواحد للداخل. التساقوطات فلجيهة كاتراوح مابين 300 و900 ملم، ولحرارة ما بين 4 ديال الدرجات فالشتا كأقل درجة و40 درجة فالصيف وتقدر تفوتها ݣاع، ولاكين كاتبقى هاد لحالة ستيتناء وصافي. هاد لجدوال كيعطي لمعلومات على لحرارة والشتا فمدينة الرباط اللي هي لعاصيمة ديال لجيهة.
لبينية التحتانية
110px|تصغير|يسار|[[مطار الرباط سلا الدولي]] مطار الرباط سلا الدولي هو مطار كاين فمدينة سلا وكايسيرڤي لجيهة دالرباط سلا القنيطرة. كيبعد لمطار على الصونطرڤيل ديال الرباط بـ8 كيلوميتر. كيتعتابر سادس أكبر مطار فلمغريب من ناحية عدد لمسافرين، ومنو كايمشيو بزاف ديال الرحلات فالداخل وحتى فلخارج، وكايقدر يهز 3.500.000 مسافر ومتوقع تزيد تالين 4 دلمليون.
لفلاحة
150px|تصغير|يسار|لفلاحة فجوايه [[تمارة]] لميساحة ديال لارض اللي صالحة للفلاحة هي مليون 19 ألف هيكتار. 15 مليون قنطار ديال لݣمح تنتج فلجيهة فعام 2013، أولا 15.7% ديال لينتاج دلمغريب. 12 مليون قنطار ديال لݣمح الرطب تنتجات فلجيهة فنفس لعام. لينتاج دياللحبوب كتير بزاف فلمينطقة ديال لغرب (لخميسات وسيدي قاسم). التربية ديال لبهايم واخدة حقها فلفلاحة ديال لجيهة، وهي عطات 139 ألف راس ديال لمعاز ومليون و584 ألف راس ديال لغنم و519 ألف راس ديال لبݣر فـ2013. لمراسي لكبار ديال مهدية وقنيطرة وبلايص عندها أهمية إيكولوجية بحرية بحال مولاي بوسلهام والساحل الطويل ديال لجيهة خلاها تنتج ف2013 شي 10 آلاف طن ديال لحوت بلقيمة ديال 98 مليون ديال الدرهم، واخا هاد لأرقام كاتبقى ضعيفة (لينتاج ديال لجيهة واصل غير 1% ديال لينتاج لوطني).
موركاب لبرنوصي
موركاب ؤلا تيران لبرنوصي تيران متعدد لإستعمال كاين ف حي لبرنوصي ف الدارلبيضا، مخدّم سيرتو ف لماتشات د كورة، و كيهز 10.000 متفرج.
هاد التيران هوّ لمقر ديال فرقة الرشاد لبرنوصي.
جهة الرباط سلا القنيطرة
الصيناعة
150px|تصغير|يسار|صومعة حسان ف[[الرباط]] لجيهة عندها باع كبير فليقتيصاد والشيفر دافّير ديالو فالتصدير فيها وصل 27 مليار ديال الدرهم، حيتاش لعاصيمة دلجيهة، الرباط، هي لعاصيمة دلمغريب، وحيتاش لجيهة قريبة من لقوطب ليقتيصادي دلبلاد واللي هو مدينة كازا، ولاحقّاش لبينية التحتانية ديالها مزيانة وكل إقليم فيها عندو ݣيشي وحيد ديال ليستيتمار. الصيناعات اللي كاينة فلجيهة هي الصيناعات ديال لماكلة والدوا وتصنيع لمعادين، واللي كاتديرها 802 شركة مع لافّان د2012. قيمة لينتاج فهاد لجيهة وصلات 21 مليار ديال الدرهم ف2011. التركيز ديال لمعادين فتحت لرض ديال لجيهة عطاها مؤهيلات كبيرة فلمجال ديال لمينات. بعض لمعادين تحبس لينتاج ديالها حيتاش لمردود لمالي ديالها ولّا ضعيف. مينطقة لخميسات فيها بزاف ديال لمقاليع اللي كتنتج الرّملة ولحصى والرخام.
السياحة
150px|تصغير|يسار|باب بوحاجة ف[[سلا]] 150px|تصغير|يمين|باب الرواح ف[[الرباط]] لجيهة ديال الرباط سلا لقنيطرة عندها واحد الجهد سياحي كبير، اللي خلاها تكلاصا الروتبة 6 فلمغريب من مورا مراكش، أݣادير، كازا، فاس وطنجة. لجيهة جات ليها ف2012 شي 485 ألف ديال السياح لبرّانيين، اللي باتت ف74 أوطيل اللي فيهوم 3904 دلبيوت و7937 فراش، ودوّزو 602 ألف ليلة سياحية. السياح ديال لبرّا جاو من فرانسا والصبليون والنݣليز وألمانيا والطاليان وميريكان. لجيهة ديال الرباط سلا لقنيطرة فيها بزاف ديال مايتشاف. التوريست ملّي كايمشي ليها كايلقى صومعة حسان وقصبة لوداية فالرباط، بزاف ديال لمآتير التاريخية وحتى لفونون دلخزف فسلا، لبحر وليكوط ديال تمارة ومهدية ومولاي بوسلهام فين كايتمارسو الرياضات ديال لعومان ولغطس، لمدون الجديدة ولعصرية بحال هرهورة وقنيطرة وتيفلت والطبيعة بالضايات ولويدان ديالها فوالماس ولخميسات وسيدي يحيى لغرب وغابات لمعمورة ووالماس.
زلزال د تركيا و سوريا 2023
تصغير|هديم ديال دار ف [[ديارباكير، تركيا]] ف 6 فبراير 2023، زلزال مدمر ضرب لوسط و الجنوب د تركيا و لغرب د سوريا. لمركز ديالو كان 34 كيلوميتر غرب مدينة ݣازيانتيپ و ضرب معا 4:17 ب توقيت تركيا، و تسبب ف خسائر كبيرة ف لأرواح و لمباني. هاد الزلزال، ب 7,8 درجة، معا زلزال إرزينكان 1939 كيتّعتابرو أقوى زلازل دازو ف تركيا ف لفترة لعصرية، و بجوج بيهوم أقوى زلازل دازو ف لمنطقة من زلزال شمال لأناضول د 1668. و هوّا ل حد الساعة أميت زلزال ف التاريخ د تركيا، و أميت واحد ف لعالم من زلزال هايتي 2010، و من بين أقوى الزلازل لي دازو ف منطقة الشام، و أميت واحد داز ف سوريا من 1822. و تسبب ف أضرار مادية تا ف بلايص بعاد بحال لبنان و نيكوزيا لعاصمة د قبرص.